proxectonos/corpus_dominio_legal_administrativo_tmp huggingface dataset:
ORDE do 16 de xuño de 2025 pola que se autoriza a apertura e funcionamento do CPR FP Apetamcor DAC-AT, de Santiago de Compostela.
Consellería de Educación, Ciencia, Universidades e Formación Profesional — III. Outras disposicións — 24/06/2025

A representación da titularidade do centro privado (CPR) FP Apetamcor DAC-AT, de Santiago de Compostela, solicita a autorización de apertura e funcionamento para impartir o ciclo formativo de grao superior (CS) Transporte e Loxística e o CS Formación para a Mobilidade Segura e Sostible.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización do centro e ensinanzas
Autorizar a apertura e funcionamento do centro privado que se sinala a seguir:
Denominación xenérica: centro privado (CPR).
Denominación específica: FP Apetamcor DAC-AT.
Código do centro: 15033356.
Domicilio: rúa País Vasco, 63, 2º.
Localidade: Santiago de Compostela.
Código postal: 15707.
Concello: Santiago de Compostela.
Provincia: A Coruña.
Titular: Driving Academy Consulting, S.L.
Ensinanzas que se autorizan:
Réxime ordinario, modalidade presencial.
• 1 CS Formación para a Mobilidade Segura e Sostible (2 unidades, 30 alumnos/as cada unha).
• 1 CS Transporte e Loxística (2 unidades, 30 alumnos/as cada unha).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia nos devanditos ciclos, así como o equipamento axeitado.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de xuño de 2025
ORDE do 18 de xuño de 2025 pola que se modifica a composición do Consello Social da Universidade de Santiago de Compostela.
Consellería de Educación, Ciencia, Universidades e Formación Profesional — II. Autoridades e persoal — 26/06/2025

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que «son membros natos do Consello Social o reitor/a da universidade, o secretario/a xeral e o/a xerente da universidade. Así mesmo, serán membros un profesor ou profesora, un o unha estudante e un ou unha representante do persoal de administración e servizos, elixidos e elixidas polo consello de goberno da universidade entre os seus membros na forma que determinen os seus estatutos».
O Consello da Xunta de Galicia, en sesión do día dezaseis de xuño de dous mil vinte e cinco, aprobou a designación dos representantes da Xunta de Galicia no Consello Social da Universidade de Santiago de Compostela.
De acordo co establecido no artigo 78 da citada Lei 6/2013, do 13 de xuño, xúntase a declaración xurada de compatibilidade dos novos membros.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O artigo 77.4 da Lei 6/2013, do 13 de xuño, establece que «os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería».
Por todo iso,
Artigo único
Nomear a Antonio Agrasar Cascallar, Dolores Martínez García e José Manuel Pol González membros do Consello Social da Universidade de Santiago de Compostela, como representantes da Xunta de Galicia.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de xuño de 2025
ORDE do 18 de xuño de 2025 pola que se dispón o cesamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 26/06/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu Consello de Administración, e o artigo 3.1 do Decreto 41/2005, do 17 de febreiro, do seu regulamento, sinala que a consellería competente en materia de pesca nomeará un secretario que actuará con voz pero sen voto.
Pola súa banda, o artigo 5.2 do Decreto 41/2005 dispón que as vacantes que se produzan no Consello de Administración deberán ser cubertas dentro do mes seguinte á data da vacante que se tiver producido, polo procedemento previsto en cada caso.
Mediante o Decreto 41/2025, do 16 de xuño, dispúxose o cesamento, por petición propia, de Patricia García Sánchez como directora xeral de Pesca, Acuicultura e Innovación Tecnolóxica.
Polo exposto, en exercicio da facultade atribuída,
O cesamento de Patricia García Sánchez como secretaria do Consello de Administración do Instituto Tecnolóxico para o Control do Medio Mariño de Galicia, agradecéndolle os servizos prestados.
Santiago de Compostela, 18 de xuño de 2025
ORDE do 18 de xuño de 2025 pola que se dispón o cesamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 26/06/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu Consello de Administración, o artigo 4.1 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais, e sendo que o artigo 4.3 do antedito decreto dispón que a duración dos cargos de vogais será de catro anos, e que poden ser reelixidos por períodos iguais. Pola súa banda, o artigo 5 do Decreto 41/2005 dispón que os vogais nomeados por proposta da Administración autonómica poderán ser separados pola consellería competente en materia de pesca.
Polo exposto, en exercicio da facultade atribuída,
O cesamento de Marta Villaverde Acuña como vogal do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 18 de xuño de 2025
CORRECCIÓN DE ERROS. Resolución do 28 de maio de 2025 pola que se aproban as bases reguladoras para a concesión, en réxime de concorrencia competitiva, dos premios Axentes TIC da Rede CeMIT e se convocan para o ano 2025 (código de procedemento AP401A).
Axencia para a Modernización Tecnolóxica de Galicia — III. Outras disposicións — 26/06/2025

Advertido erro no anexo III da Resolución do 28 de maio de 2025 pola que se aproban as bases reguladoras para a concesión, en réxime de concorrencia competitiva, dos premios Axentes TIC da Rede CeMIT, e se convocan para o ano 2025 (código de procedemento AP401A), publicada no Diario Oficial de Galicia número 116, do 19 de xuño de 2025, debe substituírse polo seguinte:
CORRECCIÓN DE ERROS. Resolución do 12 de xuño de 2025, da Secretaría Xeral da Lingua, pola que se lles conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2024/25 (código de procedemento PL500A).
Consellería de Cultura, Lingua e Xuventude — III. Outras disposicións — 26/06/2025

Advertido un erro no anexo da citada resolución, publicada no
Diario Oficial de Galici
a número 116, do 19 de xuño de 2025, cómpre efectuar a seguinte corrección:
Na páxina 34262, onde di:
Debe dicir:
CORRECCIÓN DE ERROS. Orde do 26 de setembro de 2024 pola que se establecen as bases reguladoras para a concesión de diferentes liñas de axudas ás organizacións de produtores do sector pesqueiro e da acuicultura no ámbito da Comunidade Autónoma de Galicia no marco do Fondo Europeo Marítimo de Pesca e de Acuicultura (FEMPA) para o período 2021-2027 (códigos de procedemento PE155C e PE155D).
Consellería do Mar — III. Outras disposicións — 26/06/2025

Advertido erro na devandita disposición, publicada no
Diario Oficial de Galicia
núm. 193, do luns 7 de outubro de 2024, cómpre facer a seguinte corrección:
Na páxina 53627 no texto da letra b) no número 2 do artigo 9, Criterios de valoración, onde di:
«b) A adecuación dos indicadores de resultado, para cubrir nas solicitudes de axudas, referidos á variación do valor en primeiras vendas das organizacións profesionais e á variación do volume da produción en primeiras vendas da OPP/AOP.
Nas solicitudes de axuda valorarase o incremento do valor da produción como alto, se se mantén, como medio, e se hai unha diminución, como baixo».
Debe dicir:
«b) Contribución aos indicadores de resultados. Este criterio valorará a achega aos indicadores de resultado, que para este tipo de actividade será o indicador de entidades que incrementan a sustentabilidade social».
RESOLUCIÓN do 18 de xuño de 2025 pola que se conceden as subvencións aos proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2024/25 (código de procedemento PL500B).
Consellería de Cultura, Lingua e Xuventude — III. Outras disposicións — 26/06/2025

Mediante a Orde do 11 de decembro de 2024 apróbanse as bases reguladoras e anúnciase a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2024/25 (código de procedemento PL500B) (DOG núm. 2, do 3.1.2025).
Unha vez que se publicou a proposta provisional de adxudicación e se levaron a cabo os trámites preceptivos, por proposta da dirección territorial de cada unha das catro provincias,
Conceder as subvencións nos termos que figuran no anexo a esta resolución.
Contra esta resolución caberá interpoñer recurso de reposición no prazo dun mes ante a persoa titular da Secretaría Xeral Técnica da Consellería de Cultura, Lingua e Xuventude, por delegación de competencias establecida na Orde do 28 de xuño de 2024 (DOG núm. 130, do 5 de xullo), ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no
Diario Oficial de Galicia.
Santiago de Compostela, 18 de xuño de 2025
Provincia: A Coruña
Provincia: Lugo
Provincia: Ourense
Provincia: Pontevedra
ORDE do 18 de xuño de 2025 pola que se suprime a oficina de rexistro de Augas de Galicia.
Consellería de Presidencia, Xustiza e Deportes — III. Outras disposicións — 26/06/2025

A Lei 4/2019, do 17 de xullo, de administración dixital de Galicia, establece no seu artigo 33.3 que as oficinas da Rede de oficinas de atención á cidadanía e de rexistro se crearán, modificarán e suprimirán mediante orde da persoa titular da consellería competente en materia de administracións públicas. De conformidade co artigo 8.2 do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, tramitaranse logo da proposta da consellería ou entidade correspondente, logo de informe da Oficina de Rexistro Xeral.
O Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes, regula no seu artigo 12 as funcións da Subdirección Xeral de Coordinación do Rexistro e Atención á Cidadanía, dependente da Secretaría Xeral Técnica, entre as cales consta a de dirección, coordinación e control das oficinas de rexistro e atención á cidadanía.
No anexo I do Decreto 191/2011, do 22 de setembro, figura, entre outras, a oficina de rexistro de Augas de Galicia, sita na praza Camilo Díaz Baliño de Santiago de Compostela.
O día 20 de maio de 2025, o director da entidade pública empresarial Augas de Galicia solicitou a supresión da dita oficina de rexistro. A supresión recibiu o informe favorable da Subdirección Xeral de Coordinación do Rexistro e Atención á Cidadanía.
Tendo en conta a necesidade de optimización dos recursos públicos e o principio de eficacia que rexen a actuación da Xunta de Galicia, considérase conveniente suprimir a oficina de rexistro de Augas de Galicia, sita na praza Camilo Díaz Baliño de Santiago de Compostela.
Polo exposto, e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único. Suprímese a oficina de rexistro de Augas de Galicia, sita na praza Camilo Díaz Baliño de Santiago de Compostela.
Disposición derradeira primeira.
O establecido nesta orde non suporá incremento de gasto.
Disposición derradeira segunda.
Esta orde entrará en vigor o mesmo día da súa publicación no Diario Oficial de Galicia.
Nesa mesma data actualizarase para a cidadanía a relación de oficinas de rexistro existente na páxina web institucional.
Santiago de Compostela, 18 de xuño de 2025
CORRECCIÓN DE ERROS. Orde do 27 de xaneiro de 2025 pola que se establecen as bases reguladoras e se convocan subvencións, de carácter plurianual (2025-2026) e en réxime de concorrencia competitiva, para a realización de obras de eficiencia enerxética en edificios e infraestruturas vinculados á prestación de servizos municipais, destinadas a concellos de Galicia, cofinanciadas nun 60 % pola Unión Europea no marco do programa Galicia Feder 2021-2027 (código de procedemento PR486D).
Consellería de Presidencia, Xustiza e Deportes — III. Outras disposicións — 26/06/2025

Advertiuse un erro material no anexo V da Orde do 27 de xaneiro de 2025 pola que se establecen as bases reguladoras e se convocan subvencións, de carácter plurianual (2025-2026) e en réxime de concorrencia competitiva, para a realización de obras de eficiencia enerxética en edificios e infraestruturas vinculados á prestación de servizos municipais, destinadas a concellos de Galicia, cofinanciadas nun 60 % pola Unión Europea no marco do programa Galicia Feder 2021-2027 (código de procedemento PR486D), publicada no DOG núm. 30, do 13 de febreiro.
O artigo 109.2 da Lei 39/2015, do 1 de outubro, do procedemento administrativo común das administracións públicas, permite que estas poidan rectificar, en calquera momento, de oficio ou por instancia dos interesados, os erros materiais, de feito ou aritméticos existentes nos seus actos.
Con base no anterior procédese á corrección de erros e á publicación íntegra do devandito anexo V:
No anexo V, certificación da Secretaría, fase de xustificación, onde di:
«...aprobouse/aprobáronse a/as factura/s e/ou certificación/s de obra correspondente/s á execución do proxecto subvencionado, por importe total de ________ € (IVE excluído)...».
Debe dicir:
«...aprobouse/aprobáronse a/as factura/s e/ou certificación/s de obra correspondente/s á execución do proxecto subvencionado, por importe total de ________ € (IVE incluído)...».
ORDE do 31 de marzo de 2025 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 08/04/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O cesamento de José Antonio Pérez Sieira como vogal representante do sector pesqueiro no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 31 de marzo de 2025
ORDE do 31 de marzo de 2025 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 08/04/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O cesamento de Gustavo Adolfo Chacartegui Pérez-Castrillón como vogal representante do sector pesqueiro no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 31 de marzo de 2025
ORDE do 31 de marzo de 2025 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 08/04/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O nomeamento de Juan José Rial Millán como vogal representante do sector pesqueiro no Consello de Administración da Autoridade Portuaria de Vilagarcía de Arousa.
Santiago de Compostela, 31 de marzo de 2025
ORDE do 31 de marzo de 2025 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 08/04/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O nomeamento de Javier Sánchez Fernández como vogal representante do sector pesqueiro no Consello de Administración da Autoridade Portuaria de Ferrol-San Cibrao.
Santiago de Compostela, 31 de marzo de 2025
EXTRACTO da Resolución do 27 de marzo de 2025 pola que se convocan os Premios Santander X Spain Award 2025, Startup Universitaria.
Universidade de Vigo — III. Outras disposicións — 07/04/2025

BDNS (Identif.): 823955.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/823955
Primeiro.
Persoas beneficiarias
Alumando que está matriculado ou recentemente titulado (cunha antigüidade máxima de cinco anos desde o momento da súa graduación) con grao, máster universitario ou doutoramento na Universidade de Vigo.
Segundo.
Obxecto
O obxectivo do programa é recoñecer e potenciar as mellores
startups
e
spin offs
universitarias de base tecnolóxica ou de coñecemento e que teñan unha solución innovadora e disruptiva en fase de aceleración.
Terceiro.
Bases reguladoras
Resolución do 27 de marzo de 2025 pola que se convocan os Premios Santander X Spain Award 2025, Startup Universitaria.
Cuarto.
Contía
A contía total do crédito destinado a estas axudas será de doce mil euros (12.000 €).
Quinto.
Prazo de presentación de solicitudes
Desde o 28 de marzo ata o 22 de abril de 2025.
Vigo, 27 de marzo de 2025
EXTRACTO da Resolución do 27 de marzo de 2025 pola que se convocan os Premios Santander X Spain Award 2025, proxectos emprendedores.
Universidade de Vigo — III. Outras disposicións — 07/04/2025

BDNS (Identif.): 823950.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/823950
Primeiro. Persoas beneficiarias
Alumnado que está matriculado ou recentemente titulado (cunha antigüidade máxima de cinco anos desde o momento da súa graduación) con grao, máster universitario ou doutoramento na Universidade de Vigo.
Segundo. Obxecto
O obxectivo do programa é recoñecer e potenciar a nivel nacional iniciativas emprendedoras xurdidas na Universidade de Vigo.
Terceiro. Bases reguladoras
Resolución do 27 de marzo de 2025 pola que se convocan os Premios Santander X Spain Award 2025, proxectos emprendedores.
Cuarto. Contía
A contía total do crédito destinado a estas axudas será de seis mil euros (6.000 €).
Quinto. Prazo de presentación de solicitudes
Desde o 28 de marzo ata o 22 de abril de 2025.
Vigo, 27 de marzo de 2025
EXTRACTO da Orde do 25 de marzo de 2025 pola que se regula o procedemento de concesión dos Premios Galicia de Acción Voluntaria 2025 e se procede á súa convocatoria para o ano 2025 (código de procedemento BS508D).
Consellería de Cultura, Lingua e Xuventude — III. Outras disposicións — 07/04/2025

BDNS (Identif.): 824539.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/824539
Primeiro. Obxecto
Establecer a regulación do procedemento de concesión dos Premios Galicia de Acción Voluntaria coa finalidade de recoñecer publicamente o labor daquelas persoas físicas e xurídicas que, de xeito cotián, desenvolvan programas, accións ou proxectos de voluntariado na Comunidade Autónoma de Galicia, así como realizar a súa convocatoria para o ano 2025.
Segundo. Bases reguladoras e convocatoria
Orde do 25 de marzo de 2025 pola que se regula o procedemento de concesión dos Premios Galicia de Acción Voluntaria 2025 e se procede á súa convocatoria para o ano 2025 (código de procedemento BS508D).
Terceiro. Modalidades e persoas destinatarias
Os Premios Galicia de Acción Voluntaria terán as seguintes modalidades:
a) Premio persoa voluntaria do ano na modalidade individual, para as persoas físicas.
b) Premio entidade de acción voluntaria do ano na modalidade colectiva, para as entidades de acción voluntaria inscritas no Rexistro de Acción Voluntaria de Galicia.
c) Premio mellor proxecto de acción voluntaria, que corresponderá a aqueles proxectos elaborados por entidades de acción voluntaria inscritas no Rexistro de Acción Voluntaria de Galicia, vinculados a áreas de especial interese e que supoñan unha innovación social para a nosa comunidade autónoma.
Cuarto. Premios
Outorgarase un premio en cada unha das modalidades establecidas cuxa dotación económica será de 4.000 euros por modalidade.
Quinto. Orzamento
Para o financiamento destes premios destinarase un crédito de 4.000 euros con cargo á aplicación orzamentaria 13.05.312F.480.0, para os premios das persoas físicas na modalidade individual, e un crédito de 8.000 euros con cargo á aplicación orzamentaria 13.05.312F.481.0, para entidades de acción voluntaria da modalidade colectiva e de proxectos, consignadas na Lei 4/2024, do 27 de decembro, de orzamentos xerais da Comunidade Autónoma de Galicia para o ano 2025.
Sexto. Outros datos
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no Diario Oficial de Galicia.
Santiago de Compostela, 25 de marzo de 2025
RESOLUCIÓN do 26 de marzo de 2025 pola que se dá publicidade ás axudas concedidas e denegadas e ás solicitudes non admitidas a trámite e desistidas no ano 2024, ao abeiro da Resolución do 5 de abril de 2024 pola que se establecen as bases reguladoras e se convocan para o ano 2024, en réxime de concorrencia non competitiva, as subvencións para a realización de proxectos e obras que empreguen produtos de madeira como elementos estruturais (códigos de procedemento MR502B, MR502D, MR502F e MR502G).
Axencia Galega da Industria Forestal — III. Outras disposicións — 07/04/2025

A dotación orzamentaria prevista na devandita convocatoria foi de 5.000.000,00 €, consignando crédito no ano 2024 por importe de 500.000,00 €, con cargo á aplicación orzamentaria 14.A4.741A.772.0 e 14.A4.741A.780.3, código de proxecto 2021 00001 e 4.500.000,00 € con cargo ás devanditas aplicacións e proxecto no ano 2025.
De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas e denegadas e ás solicitudes non admitidas a trámite e desistidas ao abeiro da Resolución do 5 de abril de 2024 pola que se establecen as bases reguladoras e se convocan para o ano 2024, en réxime de concorrencia non competitiva, as subvencións para a realización de proxectos e obras que empreguen produtos de madeira como elementos estruturais (códigos de procedemento MR502B, MR502D, MR502F e MR502G) e que figuran nos anexos I, II, III e IV desta resolución.
Santiago de Compostela, 26 de marzo de 2025
CORRECCIÓN DE ERROS. Extracto da Orde do 24 de marzo de 2025 pola que se establecen as bases reguladoras para a convocatoria e selección de centros privados concertados da Comunidade Autónoma de Galicia para participar no programa de capacitación en competencia dixital, Campamentos dixitais de verán, dirixido ao alumnado de entre 9 e 17 anos ao remate do curso 2024/25 no marco do Plan de recuperación, transformación e resiliencia, financiado pola Unión Europea-NextGenerationEU (código de procedemento ED505C).
Consellería de Educación, Ciencia, Universidades e Formación Profesional — III. Outras disposicións — 07/04/2025

Advertido erro no citado extracto, publicado no
Diario Oficial de Galicia
número 63, do 1 de abril de 2025, cómpre facer a seguinte corrección:
Na páxina 19964, no punto cuarto, número 1, onde di: «por un importe máximo de 536.450,00 €», debe dicir: «por un importe máximo de 536.336,68 €».
EXTRACTO da Orde do 28 de marzo de 2025 pola que se convoca o procedemento de concorrencia competitiva para a selección dunha entidade colaboradora para a entrega e distribución dos fondos das axudas do programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio (código de procedemento CO301A).
Consellería de Emprego, Comercio e Emigración — III. Outras disposicións — 08/04/2025

BDNS (Identif.): 825128.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
https://www.infosubvenciones.es/bdnstrans/GE/es/convocatoria/825128
Primeiro.
Entidades colaboradoras
Poderán ser entidades colaboradoras as entidades financeiras privadas con personalidade xurídica e plena capacidade de obrar, validamente constituídas, que cumpran os seguintes requisitos:
– Ter oficinas comerciais abertas, cando menos, nos concellos de máis de 20.000 habitantes das catro provincias galegas.
– Ter colaborado na xestión financeira da Xunta de Galicia nos últimos dous anos.
A entidade financeira colaboradora actuará en nome do órgano concedente para todos os efectos relacionados coa subvención, entregando e distribuíndo os fondos públicos aos comercios adheridos ao programa.
Segundo.
Obxecto
O obxecto da colaboración é a entrega e distribución das axudas do programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio.
Para estes efectos, subscribirase o oportuno convenio de colaboración coa Consellería de Emprego, Comercio e Emigración, segundo o modelo que figura como anexo I da orde.
Terceiro.
Bases reguladoras
As bases reguladoras para a concesión de axudas do programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio publicaranse conxuntamente coa convocatoria do programa.
Cuarto.
Compensación económica
A compensación económica a favor da entidade colaboradora polos gastos de posta en funcionamento, seguimento e control do Programa bonos Activa comercio é de 90.000,00 €, financiados con cargo á aplicación orzamentaria 14.06.751A.480.1 dos orzamentos xerais da Comunidade Autónoma de Galicia para o ano 2025.
Quinto.
Prazo de presentación de solicitudes
O prazo máximo de presentación de solicitudes será de cinco días naturais contados a partir do seguinte ao da publicación desta orde no
Diario Oficial de Galicia
.
Santiago de Compostela, 28 de marzo de 2025
RESOLUCIÓN do 31 de marzo de 2025, da Dirección Xeral de Ordenación e Innovación Educativa, pola que se publica a convocatoria para a incorporación de novos centros docentes á Rede de centros plurilingües de Galicia para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 08/04/2025

Co obxecto de estender o programa de plurilingüismo a novos centros na educación primaria e na educación secundaria obrigatoria, para o curso 2025/26, a Dirección Xeral de Ordenación e Innovación Educativa resolve anunciar:
Primeiro.
Que na páxina web da Consellería de Educación, Ciencia, Universidades e Formación Profesional (www.edu.xunta.gal) estarán dispoñibles a regulación e a convocatoria de incorporación de novos centros para participar no programa de ensinanzas plurilingües na educación primaria e na educación secundaria obrigatoria para o curso 2025/26.
Segundo.
Que o prazo de presentación de solicitudes será ata o 30 de abril de 2025 e a partir do día seguinte ao da publicación deste anuncio no
Diario Oficial de Galicia
.
Terceiro.
Que os centros que desexen impartir o programa de plurilingüismo deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.gal/programaseducativos
Santiago de Compostela, 31 de marzo de 2025
RESOLUCIÓN do 31 de marzo de 2025, da Dirección Xeral de Ordenación e Innovación Educativa, pola que se regula o bacharelato de especialización en idiomas (PluriBach), para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 08/04/2025

Co obxecto de estender o programa de plurilingüismo á etapa postobrigatoria de bacharelato para o curso 2025/26, a Dirección Xeral de Ordenación e Innovación Educativa resolve anunciar:
Primeiro. Que na páxina web da Consellería de Educación, Ciencia, Universidades e Formación Profesional (www.edu.xunta.gal) estarán dispoñibles a regulación e a convocatoria de incorporación de novos centros para participar no bacharelato de especialización en idiomas (PluriBach) para o curso 2025/26.
Segundo. Que o prazo de presentación de solicitudes será ata o 30 de abril de 2025 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de PluriBach deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.gal/programaseducativos
Santiago de Compostela, 31 de marzo de 2025
RESOLUCIÓN do 31 de marzo de 2025, da Dirección Xeral de Ordenación e Innovación Educativa, pola que se regula o programa plurilingüe no segundo ciclo da educación infantil (Plurinfantil), para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 08/04/2025

Co obxecto de estender o programa de plurilingüismo ao segundo ciclo da educación infantil para o curso 2025/26, a Dirección Xeral de Ordenación e Innovación Educativa resolve anunciar:
Primeiro.
Que na páxina web da Consellería de Educación, Ciencia, Universidades e Formación Profesional(www.edu.xunta.gal) estarán dispoñibles a regulación e a convocatoria de incorporación de novos centros para participar no programa de ensinanzas plurilingües no segundo ciclo da educación infantil (Plurinfantil) para o curso 2025/26.
Segundo.
Que o prazo de presentación de solicitudes será ata o 30 de abril de 2025 e a partir do día seguinte ao da publicación deste anuncio no
Diario Oficial de Galicia
.
Terceiro.
Que os centros que desexen impartir o programa de Plurinfantil deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.gal/programaseducativos
Santiago de Compostela, 31 de marzo de 2025
RESOLUCIÓN do 31 de marzo de 2025, da Secretaría Xeral Técnica da Consellería de Presidencia, Xustiza e Deportes, pola que se dá publicidade á Resolución do 24 de marzo de 2025, da Secretaría Xeral Técnica da Consellería de Presidencia, Xustiza e Deportes, pola que se encarga á Empresa Pública de Servizos Agrarios Galegos, S.A. (Seaga) para a execución dos traballos de trampeo selectivo, planificado e controlado dentro do Plan de choque contra a avespa asiática (Vespa velutina) no ano 2025.
Consellería de Presidencia, Xustiza e Deportes — III. Outras disposicións — 08/04/2025

En virtude do establecido no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade ao seguinte encargo:
– Resolución do 24 de marzo de 2025, da Secretaría Xeral Técnica da Consellería de Presidencia, Xustiza e Deportes, pola que se encarga á Empresa Pública de Servizos Agrarios Galegos, S.A. (Seaga) a execución dos traballos de trampeo selectivo, planificado e controlado dentro do Plan de choque contra a avespa asiática (
Vespa velutina
) no ano 2025.
– Actividade: traballos de trampeo selectivo, planificado e controlado dentro do Plan de Choque contra a avespa asiática (
Vespa velutina
) no ano 2025.
– Natureza e alcance do encargo:
Trátase dun encargo a un medio propio de acordo cos artigos 32 da Lei 9/2017, do 8 de novembro, de contratos do sector público, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 13 da Lei 14/2013, do 26 de decembro, de racionalización do sector público autonómico.
A Empresa Pública de Servicios Agrarios Galegos, S.A. (Seaga) é unha sociedade mercantil pública autonómica das previstas no artigo 102 da Lei 16/2010, do 17 de decembro, que de acordo co artigo 1.4 dos seus estatutos ten «a consideración de medio propio e instrumental e de servizo técnico da Administración xeral da Comunidade Autónoma de Galicia e das entidades instrumentais do sector público autonómico».
Seaga encargarase da execución dos traballos de trampeo selectivo, planificado e controlado dentro do Plan de choque contra a avespa asiática (
Vespa velutina
).
– Financiamento: o orzamento de execución ascende a seiscentos noventa e nove mil catrocentos cincuenta e un euros con dezasete céntimos (699.451,17 €) que se financiará con cargo á aplicación orzamentaria 05.04.141A.227.42 dos orzamentos xerais da Comunidade Autónoma para o ano 2025, na que existe crédito axeitado e suficiente.
– Prazo de vixencia: comezará o día da sinatura do encargo (24 de marzo de 2025) e estenderase ata o 30 de decembro de 2025, e poderá prorrogarse nos termos que se determinen antes da finalización do encargo.
Santiago de Compostela, 31 de marzo de 2025
DECRETO 24/2025, do 27 de marzo, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 03/04/2025

En virtude do establecido no artigo 8, parágrafo terceiro, e no 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada pola Universidade de Vigo o vinte e catro de febreiro de dous mil vinte e cinco,
Nomear membro titular do Consello Económico e Social de Galicia, en representación da Universidade de Vigo, a Pablo Cabanelas Lorenzo.
Santiago de Compostela, vinte e sete de marzo de dous mil vinte e cinco
DECRETO 23/2025, do 27 de marzo, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 03/04/2025

En virtude do establecido no artigo 9.1, inciso segundo, e no 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu Regulamento de réxime interno, e de acordo coa proposta efectuada pola Universidade de Vigo o vinte e catro de febreiro de dous mil vinte e cinco,
Que cese como membro titular do Consello Económico e Social de Galicia, en representación da Universidade de Vigo, Xavier Labandeira Villot.
Santiago de Compostela, vinte e sete de marzo de dous mil vinte e cinco
ORDE do 24 de marzo de 2025 pola que se modifica a composición do Consello Social da Universidade da Coruña.
Consellería de Educación, Ciencia, Universidades e Formación Profesional — II. Autoridades e persoal — 02/04/2025

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que a representación dos intereses sociais no Consello Social lles corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou a presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade da Coruña comunícalle á Consellería de Educación, Ciencia, Universidades e Formación Profesional a designación de Santiago Zapata Seoane como representante da Confederación de Empresarios de A Coruña no dito consello social, en substitución, por renuncia, de Andrés Lucendo Monedero.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Santiago Zapata Seoane representante da Confederación de Empresarios de A Coruña no Consello Social da Universidade da Coruña, en substitución, por renuncia, de Andrés Lucendo Monedero.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de marzo de 2025
EXTRACTO da Resolución do 23 de xullo de 2025 pola que se amplía o crédito dispoñible establecido na Resolución do 13 de xaneiro de 2025 pola que se dá publicidade do acordo do Consello de Dirección que aproba as bases reguladoras IA360 de axudas para o desenvolvemento tecnolóxico e a innovación mediante o uso da intelixencia artificial, no marco do Plan de recuperación, transformación e resiliencia, financiado pola Unión Europea-NextGenerationEU, e se convocan para o ano 2025 en réxime de concorrencia non competitiva (código de procedemento IG408M).
Instituto Galego de Promoción Económica — III. Outras disposicións — 31/07/2025

BDNS (Identif.): 808274.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS).
https://www.infosubvenciones.es/bdnstrans/GE/es/convocatoria/808274
Primeiro.
Modificación do importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.561.A.7700 por un importe de 15.626.756,34 € e coa seguinte distribución plurianual:
Liña A: 8.678.071,47 € no ano 2025 e 2.169.517,87 € no ano 2026.
Liña B: 2.800.000,00 € no ano 2025 e 700.000,00 € no ano 2026.
Liña C: 1.023.333,60 € no ano 2025 e 255.833,40 € no ano 2026.
Santiago de Compostela, 23 de xullo de 2025
RESOLUCIÓN do 22 de marzo de 2025, da Xerencia da Área Sanitaria de Vigo, pola que se acorda a inclusión da Asociación Española de Miocardiopatía Hipertrófica (AEMCH) no Consello Asesor de Pacientes desta área sanitaria.
Servizo Galego de Saúde — III. Outras disposicións — 01/04/2025

De acordo coa Orde do 16 de outubro de 2018 pola que se regulan a composición e o réxime de funcionamento dos consellos asesores de pacientes de área, publicada o día 31 de outubro de 2018 no
Diario Oficial de Galicia
,
Primeiro. Anunciar a incorporación da Asociación Española de Miocardiopatía Hipertrófica (AEMCH) ao Consello Asesor de Pacientes da Área Sanitaria de Vigo.
Vigo, 22 de marzo de 2025
EXTRACTO da Resolución do 25 de marzo de 2025 pola que se convocan bolsas para a realización de prácticas académicas externas do estudantado das titulacións do Campus Auga para o curso 2024/25.
Universidade de Vigo — III. Outras disposicións — 01/04/2025

BDNS (Identif.): 822893.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/822893
Primeiro. Persoas beneficiarias
Alumando que está matriculado en estudos de grao e máster en titulacións do Campus Auga de Ourense no curso 2024/25.
Segundo. Obxecto
O obxecto desta convocatoria é potenciar a empregabilidade do estudantado das titulacións do Campus Auga, a través das prácticas remuneradas en empresas.
Terceiro. Bases reguladoras
Resolución do 25 de marzo de 2025 pola que se convocan bolsas para a realización de prácticas académicas externas do estudantado das titulacións do Campus Auga para o curso 2024/25.
Cuarto. Contía
A contía total do crédito destinado a estas axudas será de catorce mil euros (14.000 €).
Quinto. Prazo de presentación de solicitudes
Desde o 26 de marzo ata o 23 de abril de 2025.
Vigo, 25 de marzo de 2025